Diari Oficial de la Generalitat Valenciana


Sumari del DOGV 9883, del 02-07-2024 (2024/6399)

RESOLUCIÓ de 27 de juny de 2024 de la Conselleria de Medi Ambient, Aigua, Infraestructures i Territori per la qual s'obri informació pública i es convoca els propietaris dels béns i drets afectats a l'alçament de les actes prèvies a l'ocupació, corresponents a l'expedient d'expropiació forçosa incoat amb motiu de les obres del projecte: «Ronda Oest de Carlet». Expedient 2022-6.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9883

Data del DOGV
:   02-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/6399


Data del document
:   27-06-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Correcció d'errades

 Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

RESOLUCIÓ de 27 de juny de 2024 de la Conselleria de Medi Ambient, Aigua, Infraestructures i Territori per la qual s'obri informació pública i es convoca els propietaris dels béns i drets afectats a l'alçament de les actes prèvies a l'ocupació, corresponents a l'expedient d'expropiació forçosa incoat amb motiu de les obres del projecte: «Ronda Oest de Carlet». Expedient 2022-6. [2024/6399]  
La disposició addicional segona de la Llei de la Generalitat Valenciana 7/2021, de 29 de desembre (DOGV núm. 9246 de 30 de desembre de 2021), de mesures fiscals, de gestió administrativa i financera i d'organització de la Generalitat, establix la urgent ocupació dels béns i drets afectats d'expropiació forçosa a conseqüència de l'execució de les obres “Ronda de Carlet”, havent sigut aprovat el projecte de referència amb data 26 d'abril de 2022.  
Esta aprovació comporta la declaració d'utilitat pública i la necessitat d'ocupació dels béns i drets corresponents als fins d'expropiació, d'ocupació temporal o d'imposició o modificació de servituds (art. 22 de la Llei 6/1991, de 27 de març, de carreteres de la Comunitat Valenciana). Per tot el que s'ha exposat, són aplicables els preceptes continguts en l'article 52 de la Llei d'expropiació forçosa de 16 de desembre de 1954 i concordants del Reglament de 26 d'abril de 1957.  
  
En virtut d'això, se sotmet a informació pública, durant un termini de 15 dies hàbils, comptats a partir de l'endemà de la publicació del present anunci en el DOGV, la relació dels béns i drets afectats, perquè els titulars d'estos i totes les altres persones o entitats interessades puguen formular per escrit davant este departament les al·legacions que consideren oportunes, d'acord amb el que es preveu en els articles 17 i 18 de la Llei d'expropiació forçosa i en l'article 56 del seu reglament de desplegament.  
Es podrà consultar l'annex d'expropiacions en la seu de la Conselleria de Medi Ambient, Aigua, Infraestructures i Territori, Subsecretaria, Servei d'Expropiacions i Gestió Patrimonial, Ciutat Administrativa 9 d'Octubre, carrer de la Democràcia, 77, 46766 de València. A més, podrà consultar-se en el web de la Conselleria de Medi Ambient, Aigua, Infraestructures i Territori, en l'apartat annexos:  
https://mediambient.gva.es/va/informacion-al-ciudadano/expropiaciones/annexos  
De la mateixa manera, es resol convocar els propietaris dels béns i drets afectats a l'alçament de les actes prèvies a l'ocupació en el lloc que l'Ajuntament habilite als efectes, en els dies i les hores que s'indiquen a continuació:  
  
Lloc Dia Hora  
Ajuntament de Carlet 24/07/2024 09:00 a 18:00  
Ajuntament de Carlet 17/09/2024 09:00 a 18:00  
Ajuntament de Carlet 18/09/2024 09:00 a 18:00  
  
  
Esta publicació servirà de notificació per als interessats desconeguts o de domicili ignorat als efectes previnguts en l'article 44 de la Llei 39/2015, d'1 d'octubre, del procediment administratiu comú de les administracions públiques.  
No obstant això, es convocarà els interessats a l'acte de l'alçament de les actes prèvies, mitjançant citació individual.  
  
València, 27 de juny de 2024.- La consellera de Medi Ambient, Aigua, Infraestructures i Territori, p.d. (Resolució de 23 de juliol de 2019; DOGV núm. 8600 de 26.07.2019; D.A. segona del Decret 112/2023, de 25 de juliol, del Consell; DOGV núm. 9647 de 25.07.2023), el subsecretari: José María Benlliure Moreno.